ຈີນ ​ເປີດ​ຕົວ​ ກຳ​ປັ່ນ ບັນທຸກ​ເຮືອບິນ​ ລຳ​ທຳ​ອິດ ທີ່ຕົນສ້າງເອງ
ນັກວິ​ເຄາະ ກ່າວ​ວ່າ ການ​​ເປີດ​ຕົວ​ຄັ້ງ​ນີ້​ ແມ່ນ​ໄດ້​ເນັ້ນຢ້ຳ​ ໃຫ້​ເຖິງ​ຄວາມ​ພະຍາຍາມ​ຂອງ​ຈີນ ທີ່​ຈະ​ສ້າງຄວາມ​ກ້າວໜ້າ ​​ໃຫ້​ແກ່​ໂຄງການ ​ກຳ​ປັ່ນບັນທຸກເຮືອບິນ​.
ຈີນ ໄດ້ເປີດຕົວກຳປັ່ນບັນທຸກເຮືອບິນລົບ ລຳທຳອິດ ທີ່ສ້າງພາຍໃນປະເທດ ຊຶ່ງເປັນ ຂີດໝາຍ ທີ່ມີຄວາມສຳຄັນທາງທະຫານ ກຳປັ່ນດັ່ງກ່າວ ຈະເປັນກຳປັ່ນບັນທຸກເຮືອ ບິນລຳທີ 2 ຂອງກອງທັບເຮືອຈີນ ທີ່ພວມມີການຂະຫຍາຍຕົວຢ່າງວ່ອງໄວນັ້ນ ນັກວິເຄາະ ກ່າວວ່າ ການເປີດຕົວຄັ້ງນີ້ແມ່ນໄດ້ເນັ້ນຢ້ຳໃຫ້ເຖິງຄວາມພະຍາຍາມຂອງ ຈີນ ທີ່ຈະສ້າງຄວາມກ້າວໜ້າ ໃຫ້ແກ່ໂຄງການກຳປັ່ນບັນທຸກເຮືອບິນ ຮວມເຖິງຄວາມ ທະເຍີທະຍານ ທີ່ຈະຂະຫຍາຍອຳນາດ ອອກໄປສູ່ມະຫາສະໝຸດປາຊິຟິກແລະມະຫາ ສະຫມຸດອິນເດຍ ທ່ານ Fan Changlong ຮອງປະທານ ກຳມາທິການສູນກາງກອງທັບຂອງຈີນ ທີ່ເປັນ ປະທານໃນພິທີເປີດຕົວ ກຳປັ່ນ Shandong ໃນວັນພຸດວານນີ້ ທີ່ເມືອງທ່າ Dalian ທາງພາກຕາເວັນອອກສຽງເໜືອຂອງປະເທດ ມີການທັບຂວດເຫຼົ້າ champagne ໃສ່ຫົວກຳປັ່ນ ໃນພິທີດັ່ງກ່າວ ແລະລາຍງານໂທລະພາບລັດຖະບານ ໄດ້ສະແດງໃຫ້ ເຫັນວ່າ ກຳປັ່ນລຳດັ່ງກ່າວ ຖືກແກ່ຍ້າຍອອກຈາກບ່ອນທີ່ກໍ່ສ້າງ ສື່ມົນຊົນຂອງລັດຖະບານຈີນ ກ່າວວ່າ ກຳປັ່ນບັນທຸກເຮືອບິນລຳນີ້ ໄດ້ມີການຕິດຕັ້ງຈັກ ການຄວບຄຸມ ແລະລະບົບທີ່ສຳຄັນອື່ນໆ ເປັນທີ່ຮຽບຮ້ອຍແລ້ວ ແຕ່ຍັງຈະບໍ່ເຂົ້າປະຈຳ ການເທື່ອ ຈົນກວ່າປີ 2020 ພຸ້ນ